Kévin Borlée

Kévin Borlée (født 22. februar 1988 i Woluwe-Saint-Lambert), er en belgisk friidrettsutøver som konkurrerer i sprintløp. Hans tvillingbror Jonathan Borlée, hans søster Olivia Borlée og hans yngre bror Dylan Borlée er også friidrettsutøvere.

Borlée deltok i OL 2008 der han ble nr. tre i sin semifinale på 400 meter men klarte ikke å ta seg videre til finalen. Han var også i semifinalen i VM i friidrett 2009 i Berlin men heller ikke den gangen var hans tid god nok til å få en plass i finalen. 

Under VM i friidrett innendørs 2010 deltok han på det belgiske stafettlaget på 4 x 400 meter stafett sammen med sin bror Jonathan, Cedric van Branteghem og Antoine Gillet. De tok sølvmedaljen der. Under EM i friidrett 2010 i Barcelona vant han gull på 400 meter med tiden 45:08 og bronse på 4 x 400 meter stafett sammen med Arnaud Destatte, Cédric Van Branteghem og Jonathan Borlée på tiden 3:02:60.

Ved EM i friidrett innendørs 2011 kom Belgia på 3.-plass på 4 x 400 meter, med belgisk rekord på 3:06,57. Borlée løp her sammen med Antoine Gillet, Nils Duerinck og Jonathan Borlée. Senere på året deltok han ved VM i friidrett 2011 i Daegu, der han fikk bronse på 400 meter, med tiden 44,90. 

Han deltok på det belgiske stafettlaget som vant 4 x 400 meter ved  EM i friidrett 2012, denne gang sammen med Antoine Gillet, Jente Bouckaert og Jonathan Borlée. Tiden deres, 3:01,09, var årsbeste i Europa. Ved sommer-OL 2012 i London deltok han både på 400 meter og 4 x 400 meter stafett, og han kom på 5.-plass på 400 meter og 6.-plass på stafetten. 

Ved EM i friidrett innendørs 2015 vant Belgia 4 x 400 meter stafett, med ny europeisk rekord på 3:02,87. Kévin Borlée løp her sammen med Julien Watrin og brødrene sine, Jonathan og Dylan.

Han deltok på Belgias lag som kom på 6.-plass på 4 x 400 meter ved VM i friidrett innendørs 2016. Ved EM i friidrett 2016 i Amsterdam vant Belgia 4 x 400 meter stafett, med ny årsbestetid i Europa på 3:01,10. Laget bestod av alle tre brødrene Borlée, samt Julien Watrin. I EM deltok han også på 400 meter, der han kom på 4.-plass. 

Han deltok på Belgias lag som kom på 4. plass på 4 × 400 meter under Sommer-OL 2020 i Tokyo.

Han representerte Belgia under VM i friidrett innendørs 2022, der han deltok på laget som vant gull på 4x400 stafett.

Referanser

Eksterne lenker 
 
 

Personer fra Woluwe-Saint-Lambert
Belgiske sprintere
Belgiske tvillinger
Verdensmestere i friidrett innendørs for Belgia
Europamestere i friidrett for Belgia
EM-sølvmedaljevinnere i friidrett for Belgia
Deltakere for Belgia under Sommer-OL 2008
Friidrettsutøvere under Sommer-OL 2008
Deltakere for Belgia under Sommer-OL 2012
Friidrettsutøvere under Sommer-OL 2012
Deltakere for Belgia under Sommer-OL 2016
Friidrettsutøvere under Sommer-OL 2016
Deltakere for Belgia under Sommer-OL 2020
Friidrettsutøvere under Sommer-OL 2020
Deltakere for Belgia under VM i friidrett 2015
Deltakere for Belgia under VM i friidrett 2017
Deltakere for Belgia under EM i friidrett 2010
Deltakere for Belgia under EM i friidrett 2012
Deltakere for Belgia under EM i friidrett 2016
Deltakere for Belgia under EM i friidrett 2018
Deltakere for Belgia under VM i friidrett innendørs 2022
Deltakere for Belgia under VM i friidrett 2013
Deltakere for Belgia under VM i friidrett 2022
Deltakere for Belgia under EM i friidrett 2022
Deltakere for Belgia under VM i friidrett innendørs 2018